Diari Oficial de la Generalitat Valenciana


Sumari del DOGV 2258, del 03-05-1994 (1994/831300)

RESOLUCIÓ de 28 de febrer de 1994, del secretari general de la Conselleria de Cultura, en que resol reconèixer, classificar i inscriure en el Registre de Fundacions de la Conselleria de Cultura l'Institut de Formació i Estudis Socials.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2258

Data del DOGV
:   03-05-1994

Secció del DOGV
:   ALTRES DISPOSICIONS

Número del document
:   1994/831300


Data del document
:   28-02-1994

Organisme emissor
:   Conselleria de Cultura

Tipus de document
:   Resolució

RESOLUCIÓ de 28 de febrer de 1994, del secretari general de la Conselleria de Cultura, en què resol reconèixer, classificar i inscriure en el Registre de Fundacions de la Conselleria de Cultura l'Institut de Formació i Estudis Socials. [94/2591]  
Vist l'expedient iniciat a instància del senyor José Torres, amb DNI 88.008.044, en nom i representació de la fundació Institut de Formació i Estudis Socials del País Valencià, en anagrama IFES-PV, i atesos els següents:  
Fets  
Primer  
El senyor Rafael Recuenco Montero, amb DNI núm. 42.852.030, que intervé com a representant de la Unió General de Treballadors del País Valencià (UGT-PV), associació sindical, compareix davant el notari de València senyor Joaquín Borrell García i atorga una escriptura pública en data 10 de maig de 1993, número de protocol 1261, on manifesta expressament la voluntat de constituir una fundació de caràcter privat de naturalesa jurídica cultural i amb la denominació d'Institut de Formació i Estudis Socials, com a conseqüència de l'acord adoptat en la reunió de la Comissió Executiva d'UGT-PV, realitzada el dia 30 de març de 1993.  
Segon  
L'objecte de la fundació, segons el capítol II, art. 7, dels estatuts consisteix en:  
a) L'establiment de plans i programes d'orientació, formació i estudis professionals i ocupacions.  
b) L'organització, gestió i administració de cursos, seminaris, jornades, col·loquis i altres activitats referides a la formació professional i ocupacions i als estudis sobre aquesta.  
c) L'orientació i la capacitació dels treballadors a l'evolució tecnològica i a les noves professions.  
d) L'actualització i el perfeccionament dels treballadors per a l'exercici del seu lloc de treball.  
e) L'orientació, la informació i la capacitació per a la creació del propi lloc de treball.  
f) L'orientació professional i ocupacional dels joves en situació d'accés al primer treball.  
g) La investigació, l'estudi, la publicació i la difusió, en el camp de la formació dels treballs realitzats per la fundació o per persones físiques o jurídiques alienes que es consideren d'interès segons els fins de la fundació.  
h) La relació amb les institucions d'àmbit nacional, internacional o purament estrangeres que realitzen funcions semblants, i també les traduccions i els informes que s'estimen necessaris o competents.  
i) I, en general, la realització de les activitats directament relacionades o necessàries per a la consecució del fins anteriors.  
Tercer. Seran beneficiaris d'IFES-PV totes les persones físiques i jurídiques que es troben incloses en l'àmbit d'aplicació dels fins i objectius que estableix l'art. 7 dels estatuts, que hauran d'observar el que disposa l'article 1.2. del Decret 2930/1972, de 21 de juliol.  
Quart. La dotació inicial de la fundació, segons consta en la clàusula segona de la carta fundacional, és d'un milió cent setanta mil pessetes (1.170.000 PTA), que és aportat en efectiu metàl·lic.  
Aquesta quantitat ha sigut ingressada en la Caixa d'Estalvis del Mediterrani, oficina urbana de {REF Joan Llorenç}, compte número 401.475/28, i acreditada mitjançant resguard d'ingrés en l'expedient.  
Cinquè. El govern de la fundació, d'acord amb la carta fundacional, estarà a càrrec d'un patronat, integrat per les persones següents:  
\* Rafael Recuenco Montero, DNI 14.848.309.  
\* Baltasar Ortiz Gutierrez, DNI 24.622.911.  
\* José Fons Torres, DNI 39.159.295.  
\* Javier Mendoza Bravo, DNI 51.535.559.  
\* Gustavo Gardey Cardona, DNI 17.203.581.  
\* Cristina Moreno Fernández, DNI 31.813.244.  
\* Vicente Mira Franch, DNI 69.779.439.  
\* Carlos Vila Navarro, DNI 60.809.928.  
\* Carlos de Lanzas Sánchez, DNI 48.682.684.  
\* Encarna Gonzalez Cuevas, DNI 68.358.749.  
\* Francisco Andreu Ruiz, DNI 38.551.220.  
Tots ells han acceptat els seus càrrecs, de caràcter gratuït, en la forma reglamentària.  
Sisè. La resta de l'articulat estatutari regula les altres qüestions que el text reglamentari conté: organització i atribució dels òrgans de govern, obligació de retre comptes al protectorat i previsió per al cas d'extinció de la fundació.  
Consideracions jurídiques  
Primera. La Constitució espanyola recull, en el títol I, capítol II, secció II, article 34, el dret de fundació per a fins d'interès general.  
Segona. L'article 1.1 del Reglament de 21 de juliol de 1972 (BOE de 30 d'octubre), diu que tindran caràcter de fundacions culturals privades els patrimonis autònoms destinats primordialment pels fundadors a l'educació, la investigació científica i tècnica, i administrats sense finalitat de lucre per les persones que els han de governar, circumstàncies que concorren en aquest cas.  
Tercera. La carta fundacional i els estatuts que conté l'escriptura pública de 10 de maig de 1993, amb número de protocol 1.261, posseeixen els requisits bàsics de l'article 1r. del Reglament de 21 de juliol de 1972, i les prescripcions dels articles 6, 7 i 84 del seu text, per la qual cosa la fundació Institut de Formació i Estudis Socials pot ser reconeguda d'interès públic, i classificar-se com de promoció atès l'objectiu que persegueix segons l'article 7 dels seus estatuts.  
Quarta. L'expedient ha sigut tramitat a través del Servei de Fundacions de la Conselleria de Cultura, que és la competent per a resoldre'l, d'acord amb les atribucions que li confereix el Decret 113/93, de 26 de juliol, del Govern Valencià (DOGV núm. 2.080, de 2 d'agost de 1993).  
Vistos la Constitució vigent, el Reglament de les Fundacions Culturals Privades de 21 de juliol de 1972 i les restants disposicions d'aplicació general i pertinent, i fent ús de les facultats delegades per l'ordre de 3 d'agost de 1993, de la Conselleria de Cultura, per la qual es deleguen determinades atribucions en el secretari general (DOGV núm. 2.101, de 13 de setembre de 1993), resolc:  
Primer  
Reconèixer, classificar i inscriure com a fundació cultural privada de promoció la fundació denominada Institut de Promoció i Estudis Socials del País Valencià, amb domicili a València, carrer de Martí l'Humà, número 1.  
Segon  
Aprovar els estatuts de 10 de maig de 1993, pels quals s'ha de regir la fundació.  
Tercer  
Aprovar el nomenament del primer patronat segons figura en l'escriptura de constitució, després d'haver sigut acceptats els càrrecs de caràcter gratuït en la forma reglamentaria.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptades des de l'endemà de la notificació de la resolució.  
Per a interposar el recurs, caldrà que el recurrent ho comunique prèviament a aquest òrgan.  
Tot això d'acord amb el que preveuen els articles 58 i següents de la Llei Reguladora de la Jurisdicció Contenciosa Administrativa, i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 28 de febrer de 1994.- El secretari general de la Conselleria de Cultura: Vicente Todolí i Femenia.